  Виталий Пронин Шаерамы 2013-тӥ-2017-тӥ аръёсы ужа куашкан калэ вуэм юртъёсын улӥсьёсты выль коркаосы выжтонъя федерал программа. Удмуртиын талы Улон юртъёсъя фондысь уксё висъяськиз. Соя Пичи Пургалась но ёросысь Кечол станциысь гуртоослы квартираос сётӥзы. Но соос куашкано кадесь. Югдурен тодматскыны вуылӥз Удмуртилэн Тӧроезлэсь ужзэ быдэсъясь Александр Бречалов. Коркалэн тусыз чебер, пушкыз - улыны ярантэм.Шуныттэк но вутэкКечол станциысь Железнодорожной ульчаын 2015-тӥ ар пумын ӝутӥзы 2 этажъем юрт. 4 номеро корка урамысен чебер адске, шунды кадь ӵуж буёлэз сюлэмез шунтэ. Но пальышась мылкыд быре, ӧсэтӥ пырыку ик. Борддоръёс бордысь пурысьтам, нюлам зын потэ. Квартира пушъёсын югдур эшшо но шимесгес. Укно янакъёс бордын гинэ ӧвӧл - пиялаез бордын но пурысьтатӥсь губи тэчыр-тэчыр потылэмын ни.- Баракмы куашкан калэ вуэмын шуыса, туж возьмамы выль квартира пуктэмзэс, отчы милемыз выжтэмзэс. Усьтонъёс сётӥзы но, 7 квартира пӧлысь 3-яз гинэ пырыны дӥсьтћсьёс сюризы. Ми но нырысь-валысь выль квартираямы выжимы вал, собере баракамы ик кошкимы. Выль ке но, квартираын шоканы кышкыт, - укно улысьтыз пильылӥськем борддоръёс шоры возьматыса, усьылӥсь обойёссэ палэнтыса, вера Валентина Юргова. - Татысь пегӟыса кадь кошкимы бере, квартираез эстэмысь дугдӥмы. Ачим дышетскемея химик-токсиколог бере, тодӥсько: коркан 25 градус котыр шуныт ке, губиос уката зол аляны кутско. Собере, квартираез шунтон но туж дуно усе. Конвекторъёс эли-кебиесь гинэ. Соосты ужатӥськод ке, толэзяз 13 сюрс манет тыриськон вуэ. Мукет шунтӥськон амал татын чакламын ик ӧвӧл. Нырысь-валысь шумпотыса мисьтаськон машина но басьтӥмы вал. Но сое гумыос борды юнматонлэн пайдаез ӧвӧл: кранысь ву шапыкен гинэ вия - быдэс коркалы напорез уг тырмы, тусьты-пуньы миськыны но шуг.Коркаосын кезьыт, выж вылын гольык пыд сылыны уд чида. Куд-огез гуртоослы ӵектэ: квартираяды гур пуктэ - шунытгес луоз. Но татын нырысетӥ но кыкетӥ этаж вискын нокыӵе бетонэз ӧвӧл - ваньмыз сухостойлэсь лэсьтэмын. Кытчы ке тылгизьы усиз ке, быдэс коркаед гомӟоз. Дӥськут гинэ но таӵе интыын пурысьта. Туалетсы ог 20 метр кемын кырын ӝутэмын: кезьыт куазен котькуд пасьтӥз тӧл пыре. Мисьтӥськон сэрегзы ӧвӧл. Душевой кабина пуктыны луонлык ӧвӧл - вуэн шугъясько, интыез но сыӵе сэреглы чакламтэ. Вашкала бараказы котькудӥзлэн аслаз пичи музъемез  вал, сое куд-огез бакчалы пӧрмытӥз, куд-огез мунчо пуктылӥз, лапас ӝутыса, пудо но вордылӥзы. Туннэ гуртоослэн номырзы ӧвӧл.Нялтас вераса, та юртысь огзэ квартираез застройщик вузан вылысь лэсьтэм. Интернет вотэсын 1 квадрат метрез 29 сюрс манетэн пусъемын. Пичи Пурга черкогуртын йӧн-йӧн квартираын 1 квадрат метрез ог 24-26 сюрс манет дунъяське.- Тӥ асьтэлы таӵе корка ӝутысалды-а? - югдурлы паймыса, юаз Александр Бречалов пуктӥськонъя «Постольский» компаниен кивалтӥсьлэсь Усик Карапетянлэсь.- Уг тодӥськы, - шуиз соиз. Борддоръёс бордысь пурысьтам, нюлам зын потэ. Квартира пушъёсын югдур эшшо но шимесгес. Укно янакъёс бордын гинэ ӧвӧл - пиялаез бордын но пурысьтатӥсь губи тэчыр-тэчыр потылэмын ни.Кин янгыш?Югдур пӧртэм ик ӧвӧл Пичи Пурга черкогуртын но. Татысь Колхозной урамысь 118-тӥ, 120-тӥ, 122-тӥ но 124-тӥ коркаосы выжтэмын ӵапак аварийной коркаосысьтызы адямиос.- Коркаосы газ пыртэмын ке но, Колхозной ураме выжеммы уг поты вал, - вера Вероника Артемьева. - Татын выжез туж кезьыт ук. Эшшо ке школаос кыдёкын, автобус тапала уг ветлы, асьмелэн машинамы ӧвӧл. Соин ик анаймы доры улыны кошкимы.Урамын Александр Бречаловез возьмаса сылӥсь пуктӥськисьёс нургето ик, калык ачиз янгыш шуыса: дыраз улыны ӧз выже, коркаоссэс огкадь ӧз шунтэ. Отӥяз воксё но янгыш карыны кутскизы толэз. Азбаразы усем лымыез, пе, адямиос асьсэос коркаос вискысь ӧз потталэ, со шунаса муэ пыӵаз. Пилиськем борддоръёссэс но таин герӟаны кутскизы. Зэм, Александр Бречаловлы меӵак озьы шуыны ӧз дӥсьтэ. Тазэ коркаосты пуктӥсь фирмаен кивалтӥсь Иван Мелешкин шуиз:- Пильылӥськем интыосты эскером, соосты тупатъялом.- Калык татчы 2015-тӥ арын выжиз, туннэ 2017-тӥ ар тулыс ни. Борддоръёс азьвыл ик тэшказы ни. Тӧролэсь лыктэмзэ-а возьмано вал соосты адӟон-тупатон понна? - куаӵак ӵогиз Александр Бречалов.Олокытысь потӥзы соос, валэктыны кутскиз вал Мелешкин, но сое кылзӥсь ӧз луы ни.- Тӥ яке технологиосты ӧд чаклалэ, яке дыртыса  пуктӥды. Но гуртоос мыным шуизы: пилиськем бервылъёс адӟиськизы соку ик.2 ар ӧз тырмыПуктӥсез но пуктэ, ёрос администрация но коркаез усьтыны лэзе. Кылдэм югдур пумысен вераськыны ёрос администрацие люкаськизы.- Гуртоослэсь трос ӝожтӥськонъёс вуизы. Ачим но адӟи: ӵыж-выль коркаос улыны ярантэмесь! Котькыӵе коркаосты улытозям адӟи ни, нош таӵеоссэ - нырысьсэ, - мылкыдзэ кисьтћз Александр Бречалов.Энергетикая, ЖКХ-я но тарифъёсты кун ласянь радъянъя министрлэсь ужзэ быдэсъясь Иван Маринин верамъя, Кечол станциысь коркалы лэсьтэм экспертиза возьматӥз: юртъер куашкалоз шуыса кышканэз ӧвӧл, но ӟечлыкез бордын трос ужано на. Кылсярысь, борддоръёсты зӧкгес кароно, квартираосы газ кыскон сярысь сюлмаськоно, озьыен, ватсаса коньдон кулэ луоз. Пичи Пурга ёрослэн йырыз Светлана Колодкина вераны тырше вал, пиртэшъёсты тупатон борды басьтӥськозы шуыса. Татчыозь, пе, соос сярысь ивортонъёсты люканы выримы...-  Тӥледлы 2 ар кулэ луиз-а калыклэсь ӝожтӥськонъёссэ тодон вылысь? Тӥляд татын кӧня ке выль объект пуктэмын шат? - пайме выль кивалтћсь.Отӥяз пуктӥськонэн вырись фирмаослэн кивалтӥсьёссылы вазиськиз:- Тупатъян борды одно ик басьтӥськоды матысь дыре! Эксплуатация дыръя пиртэшъёс потӥзы, шуиськоды. Но выж вискын нокыӵе утеплителез ӧвӧл, маке быдӟаесь висъёс! Кызьы таӵе учырын эксплуатация сярысь вераськод? Макем адямиосты адӟемпотостэм кароно сыӵе урод коркаос пуктон понна. Татын технология но, уксё сярысь но юан ӧвӧл - татын адямилык бордын ужпум.Александр Владимирович пуктӥськисьёслы 1 арня дыр сётӥз югдурысь потонъя план гожтыны. Толэзь ортчыса, объектъёсты выльысь эскерыны вуо, шуиз. Иван Марининэз косэмын котькуд квартира кузёен нимысьтыз кенешыны, котькудӥзлэсь куронъёссэ гожтыны. Гужемозь тырмымтэосты тупатыны выромы, адямиос кезьытын уз улэ, пусйиз Александр Бречалов.Шаерысьтымы аварийной коркаос интые ӝутэм вань выль юртъёсты нимысьтыз эскерыны чакламын.Елена Сараматова  